**Turkmenski jezik** je zvanični jezik Turkmenistana. Osim Turkmenistana, koristi se u Iranu, Iraku, Avganistanu i Turskoj. Pismo koje koristi je modificirana turska latinica.

Na turkmenskom jeziku govori oko 6,5 milijuna ljudi, od kojih su polovina etnički Turkmeni iz samog Turkmenistana, a ostali Turkmeni iz okolnih država.

Najbliži jezici su mu krimskotatarski i salarski a međusobno razumljiv sa turskim i azerskim.

Turkmenski je aglutinativni jezik, ne razlikuje rodove i nema nepravilnih glagola.

Pismo
-----

Do revolucije 1917. Turkmeni, odnosno mali sloj pismenog stanovništva uglavnom iz više klase, su koristili arapsko pismo. Neko vreme nakon revolucije koristilo se reformirano arapsko pismo, a zatim je uvedena latinica.

Ćirilica je u turkmenski uvedena 1946. a nakon osamostaljenja Turkmenistana ponovo je vraćena latinica.

Danas je zvanično pismo nova latinica „Täze Elipbiýi", uvedena 1991. godine od strane tadašnjeg predsednika Saparmurata Nijazova i u početku je uključivala veliki broj stranih simbola kao i simbole za valute, međutim vremenom su zamenjeni diakritičkim znacima na osnovnim slovima. Ćirilica je još vijek vrlo rasprostranjeno i korišteno pismo.

Latinica
Aa, Bb, Çç, Dd, Ee, Ää, Ff, Gg, Hh, Ii, Jj, Žž, Kk, Ll, Mm, Nn, Ňň, Oo, Öö, Pp, Rr, Ss, Şş, Tt, Uu, Üü, Ww, Yy, Ýý, Zz

Ćirilica
Aa, Bb, Vv, Gg, Dd, Ee, Ёё, Žž, Җҗ, Zz, Ii, Йй, Kk, Ll, Mm, Nn, Ңң, Oo, Өө, Pp, Rr, Ss, Tt, Uu, Үү, Ff, Hh, (Cc), Čč, Šš, (Щщ), (Ъъ), Ыы, (Ьь), Ээ, Әә, Юю, Яя

Međusobni odnos dva pisma:

| Latinica | Ćirilica | Fonetski |
| --- | --- | --- |
| A a | A a | [a] |
| B b | B b | [b] |
| Ç ç | Č č | [ʧ] |
| D d | D d | [d] |
| E e | E e | [je], [e] |
| Ä ä | Ә ә | [æ] |
| F f | F f | [ɸ] |
| G g | G g | [g~ʁ] |
| H h | H h | [h~x] |
| I i | I i | [i] |
| J j | Җ җ | [ʤ] |
| Ž ž | Ž ž | [ʒ] |
| K k | K k | [k~q] |
| L l | L l | [l] |
| M m | M m | [m] |
| N n | N n | [n] |
| Ň ň | Ң ң | [ŋ] |
| O o | O o | [o] |
| Ö ö | Ө ө | [ø] |
| P p | P p | [p] |
| R r | R r | [r] |
| S s | S s | [θ] |
| Ş ş | Š š | [ʃ] |
| T t | T t | [t] |
| U u | U u | [u] |
| Ü ü | Ү ү | [y] |
| W w | V v | [β] |
| Y y | Ы ы | [ɯ] |
| Ý ý | Й й | [j] |
| Z z | Z z | [ð] |

Gramatika
---------

Gramatika turkmenskog je gotovo identična gramatici turskog jezika.

Primjer
-------

Član 1. Univerzalne deklaracije o ljudskim pravima na turkmenskoj latinici i ćirilici kao i prijevod:

Hemme adamlar öz mertebesi we hukuklary boýunça deň ýagdaýda dünýä inyärler. Olara aň hem wyždan berlendir we olar bir-birleri bilen doganlyk ruhundaky garaýyşda bolmalydyrlar.
Hemme adamlar өz mertebesi ve hukuklarы bюnča deң яgdaйda dүnйә inйәrler. Olara aң hem vыždan berlendir ve olar bir-birleri bilen doganlыk ruhundakы garaйыšda bolmalыdыrlar.
Sva ljudska bića rađaju se slobodna i jednaka u dostojanstvu i pravima. Ona su obdarena razumom i svešću i treba da jedno prema drugome postupaju u duhu bratstva.

Izvori
------

1. ↑  Etnolog, Pristupljeno 27. 4. 2013.

Vanjske veze
------------

WikipediaWikipedia
***Turkmenski jezik*** nа Wikipediji

* O turkmenskom jeziku
* O turkmenskom pismu
* Turkmensko-engleski / englesko - turkmenski rječnik  Arhivirano 2019-08-24 na Wayback Machine-u
* Turkmensko-engleski / englesko - turkmenski rječnik Arhivirano 2012-09-13 na Wayback Machine-u
* Ethnologue (15th)